рубеола
информация за заболяването рубеола
рубеолата е инфекциозно заболяване, което се предава по въздушно-капков път от болен на здрав човек. боледуват предимно децата, като мнозинството от хората на 20-годишна възраст вече имат имунитет.
причинителят на рубеола прониква в организма през лигавицата на дихателните пътища. оттам той попада в кръвта, чрез която достига до кожата и лимфните възли. заболяването протича като цяло сравнително леко, с обрив, температура, гадене и лек конюнктивит. обривът се среща в 50-80% от случаите и продължава 1-3 дни. обикновено започва от лицето и шията, след което преминава надолу по тялото. характерно е също и подуване на лимфните възли зад ушите и в областта на шията.
при заразяване на бременна жена, особено в първите 3-4 месеца на бременността,  рискът от инфектиране на плода е 90%. това създава голям риск за спонтанен аборт, мъртво раждане или раждане на дете с тежки вродени малформации[1].

информация за ваксината срещу рубеола
ваксината срещу рубеола е въведена в българия през 1989 г., но първоначално се е прилагала само при жени, поради повишения риск за плода при инфектиране по време на бременност.
рубеолната ваксина съдържа жив атенюиран вирусен щам. прилага в комбинация с ваксини срещу морбили и епидемичен паротит. ефективността й е демонстрирана чрез елиминиране на рубеолата и вродения рубеолен синдром в северна америка и някои европейски страни (швеция, финландия) посредством достигане и поддържане на висок ваксинален обхват[2].



повече за състава на многокомпонентната ваксина, част от която е рубеолната, можете да прочетете тук.





[1] who rubella fact sheet n°367 updated november 2015.



[2] аргирова, р. „за ваксините и ваксинациите“, баспсз, софия, 2013. повече информация ще намерите тук: http://www.safesex.bg/images/pdf/vaccines\_ok.pdf